
DR.30.10.2013 55 

 

diambil ke atas orang-orang yang bertanggungjawab. Jadi rakyat di bawah kata apa? 
Tindakan susulan yang diambil untuk membetulkan kesalahan adalah di dalam skala yang 
kecil. Duit yang tetap hilang tidakkan berganti. Kerajaan tetap rugi.  

 Kakitangan atasan yang terlibat dalam proses kelulusan masih bekerja. 
Kakitangan bawahan yang dipersalahkan, dipecat dan dipertanggungjawabkan. Siasatan 
dilakukan bersifat sementara hendak mengaburi pandangan rakyat. Rupa-rupanya kerajaan 
hendak menyelesaikan masalah padahal selepas tiga ke empat bulan apa kes ditutup. 
Senyap sunyi selepas itu. Tidak ada apa-apa perubahan. Tahun depan berulang lagi. Ini 
baru hanya secara rawak diambil, mungkin tidak sampai 10% institusi kerajaan tidak diambil 
semua. Setiap kerajaan, setiap kementerian yang dipegang mesti ada di dalam Laporan 
Ketua Audit yang menunjukkan ketirisan dan kebocoran. 

 Ini seolah-olah kerajaan tidak serius. Tiada usaha yang konsisten, tidak keras dan 
tidak tegas untuk menghentikan pembaziran yang dilakukan oleh sektor awam. Ini 
menyebabkan dan menghairankan hendak tunggu orang lapor, baru SPRM hendak 
mengambil tindakan. Tiada laporan, tidak ada tindakan. Jadi kita harap janganlah kita 
sudah menghabiskan banyak duit untuk mengaudit tetapi akhirnya menjadi buku dan 
menjadi sejarah sahaja. Jadi kita harap selepas ini kerajaan akan mengambil serius 
bahawa semua laporan-laporan audit itu perlu diberi laporan kepada kita. Berapa yang 
penyelewengan, berapa yang tidak amanah, berapa yang misalnya diberi secara kontrak 
terus dan kemudian sebagainya? Kita tidak ada laporan itu di Parlimen. Seharusnya 
tindakan selepas keluar audit itu perlu dilaporkan di dalam Parlimen ini untuk makluman kita 
semua.  

 Tuan Yang di-Pertua, saya hendak pergi kepada satu hal lagi mengenai apa dan 
akibat GST. Saya tidak hendak ambil banyak, saya ambil satu sahaja. Pertama kita tahu 
hutang isi rumah kita yang sekarang ini mencecah RM700 bilion jikalau tidak silap saya, 
juga akan turut meningkat. Bagaimana mungkin Yang Berhormat-Yang Berhormat di 
sebelah sana kata ini lagi satu pembohongan. Rakyat kita yang berpendapatan 
pertengahan ini kalau kita tidak buat kajian, sekarang ini pun mereka di dalam keadaan 
yang agak sulit. 

 Apabila GST dikenakan bermakna perbelanjaan rumah meningkat. Bagi orang 
berpendapatan rendah dan pertengahan peratus daripada pendapatan mereka itu 
meningkat. Peratus bayar kepada GST, ini akan memberi kesan kepada apa yang mereka 
– jumlah keperluan mereka ini perlu juga meningkat. Dengan itu apabila tidak cukup dan 
kita tahu akibat GST ini one time effect, banyak artikel, banyak economist mengatakan 
bahawa salah satu kesan GST apabila kita mengenakan GST adalah terkesan sekali iaitu 
inflasi kata dia. Apabila ada inflasi, sudah tentu harga barang naik. Jadi dengan sendirinya 
bagi mereka yang tidak mencukupi perbelanjaan di rumah, atau perbelanjaan rumah 
mereka, maka tentu mereka akan mula berhutang dan ini akan meningkatkan lagi beban 
hutang isi rumah. 

 Saya mengalu-alukan apabila kerajaan mengatakan bahawa mereka akan 
menubuhkan satu unit pengurusan integriti. Saya berharap INTAN dapat melatih kakitangan 
kerajaan supaya merasakan apabila mereka bekerja, mereka bekerja untuk rakyat bukan 
setakat mendapat kerja, makan gaji dan juga mendapat segala kemudahan-kemudahan 
yang disediakan oleh kerajaan. Daripada duit kerajaan, bagi saya duit rakyat dan akhirnya 
tidak selalu memikirkan tentang bebanan yang akhirnya ditanggung oleh rakyat. Tadi kita 
beberapa kali mendengar bagaimana bil elektrik di Kompleks Pejabat Perdana Menteri. 

 Bukan rumah Perdana Menteri sahaja ada dewan, ada kolam mandi mungkin ada 
pelbagai tetapi kita lihat bahawa kakitangan kerajaan kita tidak peka untuk turut berjimat 
cermat. Saya beri hari entah hari itu semasa saya dapat peluang bercakap. Bagaimana 
jabatan-jabatan kerajaan semasa perayaan hari raya bulan Syawal. Satu bulan selepas 
jabatan ‘A’, jabatan ‘B’. Selepas jabatan ‘B’, jabatan ‘C’, semuanya membuat keramaian 
hari raya. Hendak buat hari raya, satu hari sudah tidak buat kerja. Semua sibuk hendak 
siapkan hari raya. Kemudian makan minum ini semua ditanggung oleh rakyat. Betul. 
Sampai kita kalau tidak pergi pun tidak akan kena kerana seolah-olah tidak meraikan 
jemputan. Kita tidak perlu banyak sangat untuk jemputan-jemputan raya, kakitangan-
kakitangan kerajaan buat satu sudah mencukupi. 



diambil ke atas orang-orang yang bertanggungjawab. Jadi rakyat di bawah kata apa? Tindakan susulan yang diambil untuk membetulkan kesalahan adalah di dalam skala yang kecil. Duit yang tetap hilang tidakkan berganti. Kerajaan tetap rugi. Kakitangan atasan yang terlibat dalam proses kelulusan masih bekerja. Kakitangan bawahan yang dipersalahkan, dipecat dan dipertanggungjawabkan. Siasatan dilakukan bersifat sementara hendak mengaburi pandangan rakyat. Rupa-rupanya kerajaan hendak menyelesaikan masalah padahal selepas tiga ke empat bulan apa kes ditutup. Senyap sunyi selepas itu. Tidak ada apa-apa perubahan. Tahun depan berulang lagi. Ini baru hanya secara rawak diambil, mungkin tidak sampai 10% institusi kerajaan tidak diambil semua. Setiap kerajaan, setiap kementerian yang dipegang mesti ada di dalam Laporan Ketua Audit yang menunjukkan ketirisan dan kebocoran. Ini seolah-olah kerajaan tidak serius. Tiada usaha yang konsisten, tidak keras dan tidak tegas untuk menghentikan pembaziran yang dilakukan oleh sektor awam. Ini menyebabkan dan menghairankan hendak tunggu orang lapor, baru SPRM hendak mengambil tindakan. Tiada laporan, tidak ada tindakan. Jadi kita harap janganlah kita sudah menghabiskan banyak duit untuk mengaudit tetapi akhirnya menjadi buku dan menjadi sejarah sahaja. Jadi kita harap selepas ini kerajaan akan mengambil serius bahawa semua laporan-laporan audit itu perlu diberi laporan kepada kita. Berapa yang penyelewengan, berapa yang tidak amanah, berapa yang misalnya diberi secara kontrak terus dan kemudian sebagainya? Kita tidak ada laporan itu di Parlimen. Seharusnya tindakan selepas keluar audit itu perlu dilaporkan di dalam Parlimen ini untuk makluman kita semua. Tuan Yang di-Pertua, saya hendak pergi kepada satu hal lagi mengenai apa dan akibat GST. Saya tidak hendak ambil banyak, saya ambil satu sahaja. Pertama kita tahu hutang isi rumah kita yang sekarang ini mencecah RM700 bilion jikalau tidak silap saya, juga akan turut meningkat. Bagaimana mungkin Yang Berhormat-Yang Berhormat di sebelah sana kata ini lagi satu pembohongan. Rakyat kita yang berpendapatan pertengahan ini kalau kita tidak buat kajian, sekarang ini pun mereka di dalam keadaan yang agak sulit. Apabila GST dikenakan bermakna perbelanjaan rumah meningkat. Bagi orang berpendapatan rendah dan pertengahan peratus daripada pendapatan mereka itu meningkat. Peratus bayar kepada GST, ini akan memberi kesan kepada apa yang mereka - jumlah keperluan mereka ini perlu juga meningkat. Dengan itu apabila tidak cukup dan kita tahu akibat GST ini one time effect, banyak artikel, banyak economist mengatakan bahawa salah satu kesan GST apabila kita mengenakan GST adalah terkesan sekali iaitu inflasi kata dia. Apabila ada inflasi, sudah tentu harga barang naik. Jadi dengan sendirinya bagi mereka yang tidak mencukupi perbelanjaan di rumah, atau perbelanjaan rumah mereka, maka tentu mereka akan mula berhutang dan ini akan meningkatkan lagi beban hutang isi rumah. Saya mengalu-alukan apabila kerajaan mengatakan bahawa mereka akan menubuhkan satu unit pengurusan integriti. Saya berharap INTAN dapat melatih kakitangan kerajaan supaya merasakan apabila mereka bekerja, mereka bekerja untuk rakyat bukan setakat mendapat kerja, makan gaji dan juga mendapat segala kemudahan-kemudahan yang disediakan oleh kerajaan. Daripada duit kerajaan, bagi saya duit rakyat dan akhirnya tidak selalu memikirkan tentang bebanan yang akhirnya ditanggung oleh rakyat. Tadi kita beberapa kali mendengar bagaimana bil elektrik di Kompleks Pejabat Perdana Menteri. Bukan rumah Perdana Menteri sahaja ada dewan, ada kolam mandi mungkin ada pelbagai tetapi kita lihat bahawa kakitangan kerajaan kita tidak peka untuk turut berjimat cermat. Saya beri hari entah hari itu semasa saya dapat peluang bercakap. Bagaimana jabatan-jabatan kerajaan semasa perayaan hari raya bulan Syawal. Satu bulan selepas jabatan 'A', jabatan 'B'. Selepas jabatan 'B', jabatan 'C', semuanya membuat keramaian hari raya. Hendak buat hari raya, satu hari sudah tidak buat kerja. Semua sibuk hendak siapkan hari raya. Kemudian makan minum ini semua ditanggung oleh rakyat. Betul. Sampai kita kalau tidak pergi pun tidak akan kena kerana seolah-olah tidak meraikan jemputan. Kita tidak perlu banyak sangat untuk jemputan-jemputan raya, kakitangan- kakitangan kerajaan buat satu sudah mencukupi.